時報 (上海)

《時報》，是清朝末年至民國時期的一份中文報紙。於1904年6月12日創刊於上海，是保皇改良派在戊戌政變後創辦的第一份報紙。名義上請日人宗方小太郎擔任發行人，實際主持創辦人是狄楚青。創刊初期，康有為弟子羅孝高擔任總主筆，報紙成為康、梁在國內重要喉舌。時報對報刊業務的改革有重要影響，開闢《時評》欄，配合當天要聞發表短評，此屬《時報》首創。在版式和版面上，《時報》打破以往書本式報刊的慣例，首創今天這種“對開報紙、分為四版、兩面印刷”的現代型版式。《時報》發刊詞.《時報》何為而作也？記曰，君子而時中。又曰博博淵泉而時出之。故道國齊民，莫貴於時。此豈惟中國之教為然耳；其在泰西，達爾文氏始發明物競天擇優勝劣敗之公理，而斯賓塞以適者生存一語易之。不適焉者，或雖優而反為劣；適焉者，或雖劣而反為優，勝敗之林在於是矣。是故狐貉誠暖，不足以當暑；湘葛雲麗，不足以御冬。與時不相應，未有不敝焉者也。今之中國，其高居於權要伏處山谷者，既不知天下大勢，謂欲抱持數千年之舊治舊學，可以應今日之變，則亦既情見勢繼，蹙然如不可終日矣。於是江湖恢奇少年路路之士，其泰西各國之由何途而撥亂，操何業而致強也，相與欲之，奔走焉，號呼焉，曰吾其若是！夫彼之所以撥亂而致強者，誰曰不然，而獨不知與吾輩之時代果有適焉否也。孔子曰：過猶不及。不及於時者磋跎荏苒，日即腐敗，而國遂不可救；過於時者，叫囂狂擲，終無一成，或緣是以生他種難局，而國亦遂不可救。要之，亡國之咎，兩行均之。若夫明達沈毅之士，有志於執兩用中，為國民謀秩序之進步者，蓋亦有焉矣。顧亦於常識不足，於學理不明，於是勢不審，故言之不能有故，持之不能成理。欲實行焉，而悵悵不知所適。縱奮發以興舉一二事，又以誤其方略而致失敗者，項相望也。則相與懲焉，不復敢齒及變革。嗚呼！全國中言論家政治家，種類雖繁，究其指歸，不出於此三途。耗矣哀哉！今日千鈞一髮之時哉！同人有怵於此，愛創此報，命之曰《時》，於祖國國粹，固所尊重也，而不適於當世之務者，束閣之。於泰西文明，固所崇拜也，而不適於中國之程度者，緩置之。而於本國及世界所起之大問題，凡關於政治學術者，必竭同人邀識之所及，以公平之論，研究其是非利害，與夫所以匡救之應付之之方策，以獻替於我有司而商榷於我國民。若夫新聞事實之報道，世界輿論之趨向，內地國情之調查，政藝學理之發明，言論思想之介紹，茶餘酒後之資料，凡全球文明國報館所應盡之義務，不敢不勉，此則同人以言報國之微志也。雖然，西哲亦有言，完備之事物必產於完備之時代。今以我國文明發達，如彼其幼稚也，而本報乃欲竊比於各國大報館之林，知其無當矣。跬步積以致千里，百川學以放四海，務先後追隨於國家之進步，而與相應焉，斯乃本報所日孜孜也。吾國家能在地球諸國中佔最高之位置，而因使本報在地球諸報館中，不得不求佔最高之位置，則國民之恩我無量也夫！國民之恩我無量也夫！發刊例.第一 本報論說，以公為主；不偏徇一黨之意見。非好為模稜，實鑑乎挾黨見以論國事，必將有闢於親好闢於所賤惡，非惟自蔽，抑其言亦不足取重於社會也，故勉避之。第二 本報論說，以要為主。凡所討論，必一國一群之大問題。若遼豕白頭之理想，鄰貓產子之事實，概不置論，以嚴別裁。第三 本報論說，以周為主。凡每日所出事實，其關於一國一群之大問題，為國民所當後意者．必次論之。或著之論說，或綴以批評，務獻芻蕘，以助達識。第四 本報論說，以適為主。雖有高尚之學理，恢奇之言論，苟其不適於中國今日社會之程度，則其言必無力而反以滋病，故同人相勖，必度可行者乃言之。第五 本報紀事，以博為主。故於北京天津金陵，均置特別訪事；其餘各省皆有坐訪。又日本東京置特別訪事二員，倫敦、紐約、舊金山、芝加哥、聖路易各一員，其餘美洲澳洲各埠皆託人代理。又現當日俄戰事之際，本館特派一觀戰訪事員隨時通訊。又上海各西報，日本東京各日報及雜誌．皆購備全份，精擇翻譯。歐美各大日報，亦定購十餘家備譯。務期材料豐富，使讀者不出戶而知天下。第六 本報紀事，以速為主。各處訪事員，凡遇要事，必以電達，務供閱者先睹之快。第七 本報紀事，以確為主。凡風聞影響之事，概不登入。若有訪函一時失實者，必更正之。第八 本報紀事，以直為主。凡事關大局者，必忠實報聞，無所隱諱。第九 本報紀事，以正為主。凡攻汗他人陰私，或輕薄排擠，藉端報復之言，概嚴屏絕，以全報館之德義。第十 本報待置批評一門，凡每日出現之事實，以簡短雋利之筆評論之。使讀者雖無暇遍讀新聞，已可略知梗概，且增事實之趣味，助讀者之常識。第十一 本報每張附印小說兩種，或自撰，或翻譯．或章回，或短篇，以助興味而資多聞。惟小說非有益於社會者不錄。第一十二 本報設報界輿論一門，凡全國及海外，所有華文報章共六十餘種，本報悉與交換。每日擇其論說之佳者，撮其大意敘述之，使讀者手一紙而各報之精華皆見焉。此亦各報館之通例也。第十三 本報設外論擷華一門，凡東西文各報之論說批評，其關於我國問題及世界全域性問題者，則譯錄之，如報界輿論之例。第十四 本報設介紹新著一門，凡新印各書，每禮拜匯錄其目，及出版局名，定價數目，其善本加以評論，以備內地學者之採擇。第十五 本報設詞林一門，詩言文詞之尤雅者隨錄焉。第十六 本報設插畫一門，或寓意諷事，或中外名人畫像，或各國風景畫，或與事實比附之地圖，隨時採登。第十七 本報設商情報告表一門，上海各行市價，專員採訪，詳細記載，外埠亦摘要隨錄。第十八 本報設口碑叢述一門；其有近世遺聞軼事，雖屬過去，亦予甄錄，以供史料而資多識。第十九 本報設談瀛零拾一門，凡世界之奇聞瑣記，足以新我輩之耳目者，亦間錄焉。第二十 本報於京鈔及官私專件，取材務博，別裁務精，要者不遺，蔓者不錄。第二十一 本報編排，務求秩序。如論說、諭旨、電報及緊要新聞，皆有一定之位置，使讀者開卷即見，不勞探索。其紀載本國新聞以地別之；外國新聞，以國別之。第二十二 本報編排，務求顯醒。故一號、二號、三號、四號、五號、六號字模及各種圈點符號，俱行置備。其最要緊之事則用大字，次者中字，尋常新聞用小字。用大字者，所以醒目也；用小字者，求內容之豐富也。論說批評中之主眼，新聞中之標題，皆加圈點以為識別。凡以省讀者之目力而已。第二十三 本報遇有緊要新聞特別電報，當發傳單，以期敏速。第二十四 本報別類務多，取材最富。既用各小號字排入，尚慮限於篇幅，不能全錄，特於每日排印洋紙兩大張，不惜工資以求瞻博，而定價格外從廉。第二十五 本館廣聘通人留局坐辦外，尚有特約寄稿主筆數十人，俱屬海內外名士，議論文章，務足發揚祖國之光榮。《時評》專欄.在評論方面，《時報》除了《論說》外，另闢《時評》欄，經常配合當天重大新聞發表議論，篇幅短，時效性強，很引人看。一日數篇，分版設定，主要由三位編輯分別撰寫：陳景韓負責《時評一》，主評國家大事；包天笑負責《時評二》，主評各埠要聞；雷繼興負責《時評三》，主評本埠新聞。當時在國內，如此緊密配合時事新聞發表《時評》，它屬首創。《小說》專欄.為了滿足文學愛好者的要求，該報另出“附張”，闢設了《小說》專欄。從創刊號起，每天必登小說一二篇，或章回、或短篇，分撰、譯兩種，以翻譯為主。該報主張，發小說不但要“有味”，而且要“有益”。只有具備二者，才能稱得上是“開通風氣之小說”。1911年辛亥革命爆發後，它又以《革命小說：九三年事蹟撮要》為題，簡介雨果描繪法國大革命高潮場景的長篇小說《九三年》。並說此書“與我國現在情形均有關係，實驚心動魄之作也”，用以配合宣傳當時革命形勢的發展。北大教授胡適曾在《十七年的回顧》中說：“《時報》出世以後，每日登載‘冷’或‘笑’譯著的小說，有時每日有兩種。冷血先生的白話小說，在當時譯界確要算很好的譯筆；他有時自己也做一兩篇短篇小說，如《福爾摩斯來華偵探案》等，也是中國人做新體短篇小說最早的一段歷史。”對版式和版面的改進.《時報》首創現代的“對開報紙兩大張四版”的版式。版面創新方面，《時報》在汪康年的《時務日報》改革的基礎上，對欄目、標題、字型等，繼續進行改進和發展。之後它的改進為《申報》、《新聞報》等老資格報紙所仿行。後期.1920年6月9日，《時報·圖畫週刊》創刊。它是中國第一個報紙攝影附刊。1921年狄楚青逝世。《時報》由黃佰惠接辦，著重報道體育、社會新聞，以消遣娛樂為主。抱著的政治色彩漸趨淡薄。1939年抗日期間，《時報》因上海淪陷和經費困難停刊。